# Intel® WiFi Adapter Informationsvejledning

Denne version af Intel® PROSet/Wireless WiFi-softwaren er kompatibel med adapterne i listen herunder: Bemærk, at de nye funktioner i denne software generelt ikke understøttes af ældre generationer af adaptere.

Følgende adaptere understøttes i Windows* 10:

- Intel® Wi-Fi 6 AX201
- Intel® Wi-Fi 6 AX200
- Intel® Wireless-AC 9560
- Intel® Wireless-AC 9462
- Intel® Wireless-AC 9461
- Intel® Wireless-AC 9260
- Intel® Dual Band Wireless-AC 8265
- Intel® Dual Band Wireless-AC 8260
- Intel® Dual Band Wireless-AC 3168
- Intel® Dual Band Wireless-AC 7265
- Intel® Dual Band Wireless-N 7265
- Intel® Wireless-N 7265
- Intel® Dual Band Wireless-AC 3165

Med dit trådløse netværkskort kan du få adgang til trådløse netværk, dele filer eller printere, og endda dele din Internet-forbindelse. Alle disse funktioner kan udnyttes med et trådløst netværk hjemme eller på kontoret. Denne trådløse netværksløsning er designet for både privat- og erhvervsbrug. Flere brugere og funktioner kan føjes til, efterhånden som netværksbehovene vokser og ændres.

Denne guide indeholder basisinformation om Intel-adaptere. Intel® wireless LAN adaptere muliggør hurtig konnektivitet uden ledninger for desktop og notebook computere.

- Adapterindstillinger
- Lovgivningsmæssige oplysninger og sikkerhedsoplysninger
- Specifikationer
- Support
- Garanti

Afhængigt af modellen af din Intel WiFi adapter er den kompatibel med de trådløse standarder 802.11a, 802.11b, 802.11g, 802.11n, 802.11ac og 802.11ax. Med en driftsfrekvens på 5 GHz eller 2,4 GHz kan du nu slutte din computer til eksisterende højhastighedsnetværk, som anvender flere adgangspunkter, i både store og små miljøer. Den trådløse adapter bibeholder automatisk datahastighedskontrol i henhold til adgangspunktets placering og signalstyrke, for at opnå den hurtigst mulige tilslutning.

Informationerne i dette dokument kan blive ændret uden varsel.

Intel Corporation påtager sig intet ansvar for fejl eller udeladelser i dette dokument. Ej heller påtager Intel sig nogen forpligtelse til at opdatere oplysningerne heri.

VIGTIG MEDDELELSE TIL ALLE BRUGERE ELLER DISTRIBUTØRER:

Intels trådløse LAN-adaptere er udviklet, produceret og kvalitetskontrollerede, for at sikre, at de opfylder alle nødvendige lokale og offentlige krav for de regioner, de er udviklet til og/eller markedsført til. Da trådløse LAN generelt er ulicenserede enheder, som deler frekvensspektrum med radarer, satellitter og andre licenserede og ulicenserede enheder, er det undertiden nødvendigt dynamisk at detektere, undgå og begrænse brugen, for at undgå forstyrrelser af disse enheder. I mange tilfælde er Intel pålagt at levere testdata for at bevise regional og lokal overholdelse af gældende regulativer, inden der gives certificering eller godkendelse af brugen af produktet. Intels trådløse LAN's EEPROM, firmware og softwaredrivere er designet til omhyggeligt at kontrollere de parametre, der påvirker radiodriften, og sikre elektromagnetisk overensstemmelse (EMC). Disse parametre omfatter, uden begrænsning, RF-effekt, spektrumanvendelse, kanalscanning og påvirkning af mennesker.

Af disse grunde kan Intel ikke tillade nogen form for manipulation af tredjeparter af den software, der leveres i binært format til de trådløse LAN-adaptere (f.eks. EEPROM og firmware). Yderligere, hvis du anvender nogen form for rettelser, værktøjer eller kode sammen med Intels trådløse LAN-adaptere, der er blevet manipuleret af uautoriserede personer (f.eks. rettelser, værktøjer eller kode (herunder open source-kodeændringer), som ikke er valideret af Intel), (i) har du selv alt ansvar for at sikre produkternes overholdelse af lovgivningen, (ii) Intel påtager sig intet ansvar, uanset årsag, for noget spørgsmål i forbindelse med de modificerede produkter, inklusive - uden begrænsninger - krav under garantien som skyldes overtrædelse af lovgivningen, og (iii) Intel vil ikke yde eller kunne pålægges at assistere med support overfor nogen tredjepart for sådanne modificerede produkter.

Bemærk: Mange regulerende myndigheder betragter trådløse LAN-adaptere som værende "moduler", og i henhold hermed godkendes disse på systemniveau ved at Intel leverer testdata, som dokumenterer, at antenner og systemkonfigurationen ikke medfører ECM, og at radiodriften ikke overtræder lovgivningen.

Intel og Intel-logoet er varemærker tilhørende Intel Corporation i USA og/eller andre lande.

*Andre navne og varemærker kan være ejet af andre.

© Intel Corporation.

Oktober 2019